Harijs Spanovskis

Harijs Spanovskis (dzimis 1958. gada 28. februārī, miris 2013. gada 16. novembrī) bija latviešu aktieris un dziedātājs.

 Dzīvesgājums 
Dzimis 1958. gada 28. februārī Rīgā Operetes teātra solistes Intas Spanovskas (1935-2019) ģimenē. Mācījās Rīgas 50. vidusskolā, tad iestājās Latvijas Valsts Universitātes Juridiskajā fakultātē, paralēli mācījās Rīgas Kinostudijas Tautas kinoaktieru studijā. Pēc otrā kursa no Juridiskās fakultātes aizgāja un iestājas Dailes teātra 7. studijā, ko beidza 1982. gadā, vienlaicīgi iegūstot arī Latvijas Valsts konservatorijas Teātra fakultātes augstāko izglītību specialitātē "Dramatiskā teātra un kino aktieris". Dailes teātra izrādēs piedalījies jau no 1974. gada. H. Spanovskis spēlēja ne vien teātrī, viņam bija lomas arī kino un TV.

Piedalījies mūziklu izrādēs, sniedzis koncertus kopā ar aktieri Jāni Paukštello. Ierunājis latviešu tulkojumu seriālam "Hameleonu rotaļas".http://www.dailesteatris.lv/aktieris/258/

No pirmās laulības, kad pēc gada kopdzīves nomira sieva, viņam palika meita Laura. 20 gadus ilgušajā kopdzīvē ar Maiju Ķirsi piedzima meita Anna (1983) un dēls Kristaps (1990). Vēlāk, attiecībās ar Ievu Grasi piedzima meita Sofija (2003).http://vieglassmiltis.lv/rip/Harijs-Spanovskis

Miris 2013. gadā pēc vairāku gadu slimošanas ar vēzi.Pēkšņi mūžībā devusies dziedošā aktiera Harija Spanovska mamma, Operetes vadošā soliste Inta Spanovska 31.05.2019

 Lomas 
 Dailes teātrī 
 Jērums, Murāns (A. Dripes „Pēdējā barjera", 1974)
 Krustiņš (R. Blaumaņa "Pazudušais dēls", 1983)
 Minhauzens (M. Zīverta "Minhauzena precības", 1988)
 Vilems (M. Zīverta "Kaļostro Vilcē", 1991)
 Žans (E. Jonesko "Degunradzis", 1994)
 grāfs Gormass (P. Korneija "Sids", 1995)
 Didzis (Raiņa "Pūt, vējiņi!", 1998)
 Flegonts Aleksandričs Tropačovs (I. Turgeņeva "Liekēdis", 2002)
 Humberts Humberts (V. Nabokova "Lolita", 2007)
 Miķelis Nagainis (J. Lūsēna, E. Zirņa "Ceplis", 2010)
 Rojs M. Kons, Praiors 2 (T. Kušnera "Eņģeļi Amerikā", 2012).

 Filmās 
 "Tavs dēls" (1978)
 "Trīs dienas pārdomām" (1980)
 "Viss kārtībā" (LTV iestudējums, 2001)
 "Sauja ložu" (2002)
 "Augstuma robeža" (videofilma, 2005)

 Atsauces 

 Ārējās saites 
 Harijs Spanovskis izrades.lv

Kategorija:1958. gadā dzimušie
Kategorija:Rīgā dzimušie
Kategorija:2013. gadā mirušie
Kategorija:Latvijas aktieri
Kategorija:Latvijas teātra aktieri
Kategorija:Dailes teātra aktieri
Kategorija:Latvijas kinoaktieri
Kategorija:Latviešu mūziķi
Kategorija:Latvijas PSR VDK kartotēkā minētās personas
Kategorija:Raiņa kapos apbedītie